Groot optog begin in Pretoria | Netwerk24
Groot optog begin in Pretoria
Deur Ischke de Jager 10 Julie 2018 10:23
Die optog het om 10:00 Dinsdagoggend begin. Foto: Deaan Vivier
Bheki Cele, minister van polisie, “manne van aksie” en vroue van oor die land heen is gereed om Dinsdag deel te wees van die historiese #100MenMarch teen vroue- en kindergeweld in Pretoria.
Gert Oosthuizen, adjunkminister van sport, en Yusuf Abramjee, gemeenskapsaktivis, gaan ook aan die optog deelneem.
“Die optog onderstreep die negatiewe uitwerking van geweld teen vroue en kinders in Suid-Afrika se samelewing. Deur saam te staan kan ons werk om ’n veilige omgewing vir vroue en kinders te skep,” sê Phumla Williams, waarnemende direkteur-generaal van die regering se kommunikasie-en-inligtingstelsel.
Adjunk minister van sport, Gert Oosthuizen en Yusuf Abramjee is van die mense wat gaan saam stap in die 100 man march. Foto Deaan Vivier
Ondersteuners van die optog sluit in regters en prokureurs, die bemagtigingsprogram vir slagoffers, geestelikes en alle geloofsbewegings, die polisie, verpleegsters, die Suid-Afrikaanse Nasionale Redakteursforum, staatsamptenare, die Tshwane-metro, die nasionale taxi-alliansie en motorfietsryers, en vele ander.
Die optog na die Uniegebou sou om 10:00 begin.
Sommige paaie sal vir tyd en wyl gesluit wees en verkeersbeamptes sal help met die vloei van verkeer.
Motoriste is aangeraai om die volgende strate te vermy:
Die Tshwane-metro sal die optog en alle paaie wat gesluit is, dophou.
Meer oor: Bheki Cele | Pretoria | Optog | Geweld Teen Kinders | Geweld Teen Vroue
‘#JustMen’ belig geweld teen vroue en kinders
Veldtog vir vroue, kinders met geskenke afgesluit
Wanneer ’n bendelid-ma die hulp van owerhede inroep . . .